Aalborgs Stifts Adresseavis, 1823-06-11
Krigsskuepladsen. Foruden Hertugen af Angouleme er ogsaa Hertugen af Regio med sit Armeecorps rykket ind i Madrid den 24de. Den spansk-constitutionelle Vagt er afløst af fransk Vagt, og Hertugen, der havde tilladt Garnisonen, som bestod af 4 Batailloner, 3 Escadroner og 6 Stykker Skyts, at blive i Staden, har nu tilladt den, hvis den ønskede det, at retirere derfra, uden at den skulde blive foruroliget paa dens første Marsch. Hertugen af Angouleme har Dagen førend hans Ankomst til Madrid den 23de i Hovedqvarteret Alcovendas udstædt en Proclamation til Spanierne, som vi ville meddele in toto. Den lyder saaledes: "Spaniere! Førend den franske Armee gik over Pyrenæerne, har jeg erklæret Eders ædle Nation, at Frankerig ikke førte Krig med den. Jeg har erklæret, at vi kom, som Venner og Allierede, for at hjelpe den, at gjenoprette dens Altere, befrie dens Konge, bringe Retfærdighed, Orden og Fred tilbage i dens Midte. Jeg lovede Agtelse for Ejendommene, Sikkerhed for Personerne, og Beskyttelse for fredelige Mennesker. Spanien har troet mine Ord. De Provindser, jeg drog igjennem, have modtaget de franske Soldater som Brødre, og den offentlige Stemme vil have lært Eder, om de have fortjent denne Modtagelse, og om jeg har holdt mine Løvter. Spaniere, var Eders Konge endnu i sin Hovedstad, da vilde det høie Ærinde, som Kongen min Onkel har givet mig og som J tilfulde (toute entiere, staaer i Moniteuren med udmærket Stil) kjende, snart være fuldbragt; jeg vilde da blot, efterat have givet Monarken sin Frihed igjen, havt tilbage at opfordre ham til faderlig Omhu for hans Folk, i Betragtning af de Ulykker, det har lidt, den Roe, det for Øieblikket, og den Sikkerhed, det for Fremtiden behøver. Kongens Fraværelse paalægger mig andre Pligter. Commandoen lover Hæren er i mine Hænder; men saa inderligt endog det Baand er, der knytter mig til Eders Konge og forener Frankerig med Spanien, saa kunne og maae dog de af vore forbundne Soldater befriede Provindser ikke regjeres af Udlændinge. Fra Landets Grændse til Madrids Porte er Sammes Bestyrelse provisorisk overdraget til hæderværdige Spaniere, hvis Hengivenhed og Troskab Kongen kjender, og som under disse critiske Omstændigheder have erhvervet sig nye Fordringer paa hans Erkjendtlighed og Nationens Høiagtelse. Øieblikket er kommet, til høitideligen at oprette et fast Regentskab, som det kan overdrages, at bestyre Landet, organisere en regulair Armee og aftale med mig Midlerne til at fuldende vort store Værk, Eders Konges Befrielse. At oprette dette er forbundet med reelle Besværligheder, som Aabenhed og Redelighed ikke tillader mig at skjule, men som Nøden maa overvinde. Hs. Majestæts Valg kan Man ikke vide. Og til at indhente Kundskab om Samme kan Man ikke opfordre Provindserne, uden derved smerteligen at forlænge de Lidelser, der trykke Kongen og Nationen. Under disse vanskelige Omstændigheder, for hvilke Fortiden ikke fremstiller noget Exempel, der kan følges, har jeg anseet det for det passeligste, nationaleste og for Kongen behageligste Middel, at indkalde det ældgamle øverste Raad af Castilien og det øverste Raad af Jndien, hvis høie og forskjellige Attributioner omfatte Kongeriget og Provindserne paa hiin Side Havet, og at betroe disse store, ved deres Høihed og deres Medlemmers politiske Stilling uafhængige, Corporationer Omsorgen for selv at betegne Medlemmerne af Regentskabet. Jeg har derfor sammenkaldt disse Conseils, og de skulle bekjendtgjøre Eder deres Valg. De Mænd, som deres Stemmer ville forene sig om at vælge, ville udøve en Magt, der er nødvendig lige til den forønskede Dag, da Eders Konge, fri og lykkelig, vil kunne drage Omsorg for at befæste sin Trone, i det han paa sin Side sikkrer den Lykke, som han er skyldig at give sit Folk. Spaniere! Troer en Bourbons Ord. Den velgjørende Monark, som har sendt mig, vil ikke i sine Ønsker adskille en af hans eget Blod oprunden Konges Frihed, og en stor og ædel, med Frankerig forbunden og venskabelig Nations retmæssige Forhaabninger fra Hinanden. Undert. Ludvig Anton. Contrasign. v. Martignac." Den 24de og 25de forsamlede da Raadet af Castilien og Raadet af Jndien sig i Madrid og udnævnte det Regentskab, der skal bestyre Spanien under Kongens Fangenskab.